Fis-17 ta' Mejju 2016, il-Kunsill adotta formalment regoli ġodda biex tiżdied is-sigurtà tas-sistemi tan-netwerks u tal-informazzjoni fl-UE kollha. direttiva dwar is-sigurtà tan-netwerks u tal-informazzjoni (NIS) ser iżżid il-kooperazzjoni bejn l-istati membri dwar il-kwistjoni vitali taċ-ċibersigurtà. Hija tistabbilixxi obbligi ta' sigurtà għall-operaturi ta' servizzi essenzjali (f'setturi kritiċi bħall-enerġija, it-trasport, is-saħħa u l-finanzi) u għall-fornituri ta' servizzi diġitali (swieq online, magni tat-tiftix u servizzi cloud). Kull pajjiż tal-UE ser ikun obbligat ukoll jaħtar awtorità nazzjonali waħda jew iktar u jistabbilixxi strateġija għat-trattament ta' theddid ċibernetiku. Il-presidenza tan-Netherlands flimkien mal-Aġenzija tal-UE dwar is-Sigurtà tan-Netwerks u l-Informazzjoni (ENISA) diġà bdiet tħejji l-implimentazzjoni tad-direttiva. L-ewwel laqgħa informali tan-netwerk ta' Skwadri ta' Rispons għal Inċidenti relatati mas-Sigurtà tal-Kompjuters (CSIRT) li twaqqaf taħt id-direttiva saret fl-Aja fil-5 ta' April, segwita minn laqgħa oħra f'Riga fl-10 ta' Mejju. pożizzjoni tal-Kunsill fl-ewwel qari adottata llum ikkonfermat il-qbil li ntlaħaq mal-Parlament Ewropew f'Diċembru 2015. Biex il-proċedura titlesta, l-att legali għad irid jiġi approvat mill-Parlament Ewropew fit-tieni qari. Id-direttiva mistennija tidħol fis-seħħ f'Awwissu 2016. Għal aktar tagħrif, jekk jogħġbok ara l-istqarrija tagħna għall-istampa minn Diċembru 2015 (il-link ta' hawn taħt). Sigurtà tan-netwerks u tal-informazzjoni - pożizzjoni tal-Kunsill fl-ewwel qari L-ewwel regoli għall-UE kollha biex titjieb iċ-ċibersigurtà: ftehim mal-PE Strateġija dwar is-sigurtà ċibernetika tal-UE Ara l-paġna tal-laqgħa